Oliba abadea

Oliba (Besalú, 971 - Sant Miquel de Cuixà monasterioa, Codalet, 1046ko urriaren 30a) Berga eta Ripollgo kondea (998-1003), Viceko gotzaina (1018-1046) eta Sant Miquel de Cuixà beneditar monasterioaren abadea izan zen. Kataluniako sortzaile espiritualentzat eta Iberiar Penintsulan bere garaietako eragin-handiena zuen elizgizonentzat hartzen da.

Latinez zientziari buruz idazteaz gain, arabierazko idazlanak ere itzuli zituen. 1022 eta 1027 artean Bakea eta Jaungoikoaren Tregoa (Pau i treva) mugimendua bultzatu zuen, Katalan Gorteen aitzindaria zena.

Antso III.a Nagusiaren lagun mina, hain itzal handia zuen ezen 1023an erregeak Urraka bere arreba Alfontso V.a Leongoarekin ezkondu nahi zuenean, gotzainari galdetu baitzion. Olibaren aholkuaren aurka ezkondu zuenez, katalanak Alfontso eta bere oinordekoa zen Bermudo izendatzeko imperator titulua erabili zuen, nafarra izendatzeko, berriz, rex baino ez zen.

Bere omenez, badaude bere izena duten elkarte kulturalFundació Abat Oliba eta Unibertsitate bat Katalunian.

 Erreferentziak 

Kategoria:Beneditar monjeak
Kategoria:Latinezko idazleak
Kategoria:Espainiako apezpikuak
Kategoria:Garrotxa eskualdeko jendea
Kategoria:Abadeak